open-index/open-wikipedia-markdown huggingface dataset:
ג'יימס פלזנטס

**ג'יימס פלזנטס הבן** (באנגלית: **.James Pleasants Jr**; ) היה פוליטיקאי אמריקאי מווירג'יניה, איש המפלגה הדמוקרטית-רפובליקנית, שכיהן כחבר בית הנבחרים של וירג'יניה בשנים 1797–1802, ולאחר מכן ועד 1811 כפקיד הראשי של הבית. בשנים 1811–1819 כיהן כחבר בית הנבחרים של ארצות הברית, לאחר מכן ועד 1822 כסנאטור, ולאחר מכן ועד 1825 כמושל וירג'יניה ה-22.

## ראשית חייו
ג'יימס פלזנטס נולד באחוזת "קולד קומפורט" (Cold Comfort) שבמחוז גוצ'לנד (כיום בתחומי מחוז פאוהטן) שבמושבת וירג'יניה. הוא למד לימודים קלאסיים וסיים את לימודיו בקולג' ויליאם ומרי שבוויליאמסבורג, וירג'יניה. הוא למד משפטים, התקבל ללשכת עורכי הדין, וב-1791 החל לעסוק בעריכת דין במחוז אמיליה שבווירג'יניה.

פלזנטס היה בנם של ג'יימס פלזנטס האב ושל אן רנדולף, בתו של אישם רנדולף מדנגנס  ונכדתו של ויליאם רנדולף . דרך קשרי משפחה אלו הוא היה דודנו של נשיא ארצות הברית השלישי תומאס ג'פרסון הייתה לו אחות בשם סוזן.
## קריירה פוליטית
בשנים 1797–1802 כיהן פלזנטס כחבר בית הנבחרים של וירג'יניה. לאחר מכן ועד 1811, שימש כפקיד של בית הנבחרים. בינואר אותה שנה הוא מונה לכהן כשופט בבית המשפט העליון של וירג'יניה, אך התפטר כמעט מידית עקב בחירתו לבית הנבחרים של ארצות הברית. הוא כיהן בתפקיד עד 1819, כאשר התפטר כדי לאייש מושב בסנאט של ארצות הברית שנבחר אליו. בבית הנבחרים כיהן פלזנטס כיושב ראש ועדת ההוצאות הציבוריות של הבית בשנים 1813–1815, וכיושב ראש ועדת ההוצאות של מחלקת הצי בשנתיים האחרונות לכהונתו בבית.

בדצמבר 1819 נבחר פלזנטס מטעם המפלגה הדמוקרטית-רפובליקנית כדי לאייש את מושבו של ג'ון וייליס אפס שהתפטר מהסנאט של ארצות הברית, וכיהן בו עד דצמבר 1822. במשך כל תקופת כהונתו בסנאט הוא היה יושב ראש ועדת הצי.

בשנים 1822–1825 כיהן פלזנטס כמושל וירג'יניה ה-22. ב-1829 ו-1830 הוא היה נציג לוועידת החוקה של וירג'יניה. הוא פרש וחי באחוזתו "קונטנשן" (Contention) שבמחוז גוצ'לנד.
## מותו
ג'יימס פלזנטס נפטר באחוזתו ב-9 בנובמבר 1836, שם הוא נטמן. גיסו ושותפו לעריכת דין, יוג'ין סי. מאסי, קרא לבנו ג'יימס פלזנטס מאסי על שמו, ושם זה עבר במשפחה במשך ארבעה דורות. בנו, ג'ון המפדן פלזנטס , ייסד עיתון בריצ'מונד נישא פעמיים, ונהרג בדו-קרב מול תומאס ריצ'י הבן .

על שמו של פלזנטס קרוי בניין מעונות סטודנטים בקולג' ויליאם ומרי. ב-1851 נקרא על שמו נקרא גם מחוז פלזנטס, שכיום נמצא בתחומי וירג'יניה המערבית.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1633-1634


## קישורים חיצוניים

* ג'יימס פלזנטס באתר אגודת המושלים הלאומית 
* 
* מסמכי ג'יימס פלזנטס בספריית וירג'יניה 
* ג'יימס פלזנטס באתר The Political Graveyard 
* 

## הערות שוליים

קטגוריה:אמריקאים ילידי וירג'יניה
קטגוריה:מושלי וירג'יניה
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:חברי הסנאט של ארצות הברית מווירג'יניה
קטגוריה:סנאטורים חברי המפלגה הדמוקרטית-רפובליקנית
קטגוריה:חברי בית הנבחרים של ארצות הברית מווירג'יניה
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:חברי האספה הכללית של וירג'יניה
קטגוריה:בוגרי מכללת ויליאם ומרי
קטגוריה:שופטי בתי המשפט של מדינת וירג'יניה
קטגוריה:עורכי דין אמריקאים במאה ה-18
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1769
קטגוריה:אמריקאים שנפטרו ב-1836
נמל התעופה הבין-לאומי מיאזאקי

**נמל התעופה הבין-לאומי מיאזאקי** (ביפנית: **宮崎空港**; קוד יאט"א: **KMI**; קוד הארגון הבין-לאומי לתעופה אזרחית: **RJFM**) הוא נמל תעופה בין-לאומי שנמצא כ- דרום-מזרח ממיאזאקי ביפן. בנמל התעופה נמצא המשרד הראשי של חברת התעופה סולהסיד אייר .

## היסטוריה
נמל התעופה נפתח ב-1943 כבסיס של חיל האוויר של הצי היפני הקיסרי  במהלך מלחמת העולם השנייה, והיה בסיס מרכזי ליחידות קמיקזה החל מפברואר 1945, עם סך כולל של 47 מטוסים למשימות התאבדות במהלך פעולות מבצעיות, בין היתר קרב אוקינאווה.

ב-10 באוקטובר 1969, טיסה 104 של אול ניפון איירווייז סטה מהמסלול, עם 43 פצועים, בהם 8 קשה, מסך כולל של 53 אנשים.

ב-2 באוקטובר 2024, פצצה ונפל תחמושת של הכוחות המזוינים של ארצות הברית ממלחמת העולם השנייה התפוצצה בנתיב המוניות של השדה. פיצוץ זה גרם נזק לפני השטח ושיבש את הפעילות בשדה התעופה.

## חברות תעופה ויעדים

## קישורים חיצוניים

* 

## הערות שוליים

קטגוריה:יפן: שדות תעופה
קטגוריה:קיושו
סיכוי קלוש (אלבום)

**סיכוי קלוש** הוא שמו של אלבום הסולו השני של המוזיקאי שרון הולצמן אשר יצא בשנת 2004 בהוצאה עצמית.

## הפקה
לאחר הוצאת אלבום הבכורה של הולצמן, "פתח את ליבך", בחברת הליקון ב-2001, הסתיים החוזה בין הצדדים והוא החל לעבוד על אלבום שני בהפקה עצמית.

כל השירים באלבום נכתבו והולחנו על ידי הולצמן והוא גם הפיק מוזיקלית את האלבום.

בין השירים שהופיעו באלבום היו "סיכוי קלוש" שהושמע רבות ו"מה שאני רוצה" שהתפרסם כעבור מספר שנים כשיר הפתיחה של סדרת הטלוויזיה "מסודרים".

## השתתפו באלבום
*שרון הולצמן – גיטרה בס, גיטרות, שירה, מילים לחנים והפקה מוזיקלית
*ארז רוסו – גיטרה חשמלית, גיטרה אקוסטית
*דרור חליבה (מוזיקאי) – גיטרה חשמלית, גיטרה אקוסטית, גיטרה קלאסית
*עודד שכטר – גיטרה בס
*חן ירמיצקי – קלידים, קולות
*אודי תורג'מן – קלידים
*רועי שקד – תופים, כלי הקשה
*שמוליק דניאל – תופים
*אודי הניס – קולות
*שמוליק דניאל – טכנאי הקלטה ומיקס

## רשימת רצועות

## קישורים חיצוניים

* 
* 
* 
* 
* 
* 

## הערות שוליים

קטגוריה:אלבומי בכורה מ-2001
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי חברת הליקון
בית הקברות הצבאי הבריטי בקרקוב

**בית הקברות הצבאי הבריטי בקרקוב** שוכן בעיר קרקוב שבדרום פולין. קבורים בו כ-500 חללים צבאיים שנהרגו במלחמת העולם השנייה, וביניהם מתנדבים ארץ ישראלים.

## בית הקברות
בית הקברות הוא מתחם נפרד בתוך בית הקברות רקוביצקי  הגדול שבעיר. זהו שטח מלבני המשתרע על פני כ-2.2 דונם. הוא מוקף גדר שיחים ומשופע בדשא וצמחייה. בקרבת הכניסה למתחם ניצב צלב ההקרבה, הממוקם במרבית בתי הקברות הצבאיים של האימפריה הבריטית. חלקות הקבורה משתרעות משני עבריו.

בית הקברות הוקם לאחר מלחמת העולם השנייה לשם קבורתם של 484 חללים. חלקם היו אנשי צוות אוויר של חיל האוויר המלכותי שנהרגו בפעולות אוויריות בשמי פולין. נאספו אליו גם גופותיהם של שבויים שמתו בשביים במספר מחנות שבויים גרמנים בפולין. החללים הועברו לאתר ממקומות הקבורה המקוריים שלהם.

במקום נקברו 347 חללים בריטים (במניין זה כלולים ארץ ישראלים), 50 דרום אפריקאים, 26 ניו זילנדים, 22 אוסטרלים, 22 פולנים, 15 קנדים ושני הודים. נקברו בו גם 15 נופלים פולנים שלא שירתו בכוחות האימפריה הבריטית ו-24 אזרחים.

בית הקברות במתכונתו הקבועה הוקם ומתוחזק על ידי ועדת חבר העמים לקברי מלחמה.

### חללים ארץ ישראלים
200px|ממוזער|שמאל|מצבת החלל צבי אריה הרציג
בין החללים שנקברו בבית הקברות כלולים 13 חיילים ארץ ישראלים ממתנדבי היישוב היהודי. הם נפלו בשבי הגרמני במהלך המערכה על יוון בשנת 1941, הועברו למחנות שבויים בפולין ומתו שם בנסיבות שונות. אחדים מהם נרצחו.

ב-4 בספטמבר 2003 נערך בבית הקברות טקס אזכרה ל-13 החיילים במעמד נשיא המדינה דאז, משה קצב.

## ראו גם
* בית הקברות הצבאי הבריטי בפוזנן
* בית הקברות הצבאי הבריטי בברלין
* דב ברל אייזנברג ואליהו קראוזה

## קישורים חיצוניים

*בית הקברות, באתר ועדת חבר העמים לקברי מלחמה

## הערות שוליים

קרקוב
קרקוב
קטגוריה:קרקוב
קטגוריה:שבי בידי גרמניה במלחמת העולם השנייה
קוורטט (סרט)

**קוורטט** (באנגלית: **Quartet**) הוא סרט קולנוע בריטי מסוגת דרמה קומית משנת 2012 בבימויו של דסטין הופמן, עם מגי סמית, טום קורטני, פאולין קולינס ובילי קונולי בתפקידים הראשיים.

התסריט נכתב על ידי רונלד הארווד והוא מבוסס על המחזה שלו "קוורטט" משנת 1999. זה סרטו הראשון של דסטין הופמן כבמאי קולנוע.

הצילומים נערכו בבית הדסור  בבקינגהאמשייר.

מגי סמית הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.

## תקציר העלילה
העלילה מתרחשת בבית אבות למוזיקאים קשישים על שם המנצח תומאס ביצ'ם. המוסד מתקיים מתרומות ופעם בשנה, ביום הולדתו של ג'וזפה ורדי הם עורכים נשף גאלה לתורמים בהשתתפות הדיירים בנגינה ובזמרה.

מנהל ההופעה הוא סרדריק ליוונסטון (מייקל גמבון) שהיה בעבר במאי אופרות ותיאטרון ידוע.

בין הדיירים בולטים זמרי האופרה לשעבר רג'ינלד "רג'" פייג'ט (טום קורטני), וילף בונד (בילי קונולי) וססילי "סיסי" רובסון (פולין קולינס). סיסי נמצאת בשלבים ראשוניים של דמנציה, סובלת לעיתים משכחה והתנהגות מוזרה.

למוסד מגיעה זמרת האופרה המפורסמת לשעבר, ג'ין הורטון (מגי סמית), שהייתה בעבר אשתו של רג' לתקופה קצרה והנישואין התפרקו לאחר שהיא בגדה בו עם זמר אופרה. רג' כועס על כך שלא הודיעו לו על בואה ומביע זו בפני רופאת המוסד ד"ר קוגן (שרידן סמית'). ג'ין מנסה להתקרב אליו ולבקש סליחה ואט אט הוא מוותר ומחליט להישאר.

סרדריק מתכנן שרג', וילף, סיסי וג'ין יופיעו יחד וייבצעו את הקוורטט הידוע "bella figlia dell'amore" ("בת אהבה יפה"). מתוך ריגולטו של ורדי.

כל הניסיונות לשכנע את ג'ין נכשלים והיא אף מגיבה באלימות נגד סיסי ובקללה לעבר רג'. עם הזמן היא מסכימה וארבעתם עולים לשיר את הקוורטט.

בסוף רואים את המוסד מבחוץ ושומעים ברקע את הקוורטט. במחזה הם מופיעים בליפ סינק כשהמוזיקה נשמעת מתקליט שלהם.

## צוות השחקנים

## קישורים חיצוניים

* קדימון לסרט קוורטט, באתר יוטיוב
* מגי סמית בקטע מהסרט, באתר יוטיוב

קטגוריה:זקנה בקולנוע
קטגוריה:סרטי 2012
קטגוריה:סרטי דרמה קומית
קטגוריה:סרטים באנגלית
קטגוריה:סרטים בריטיים
קטגוריה:סרטים מבוססי מחזות
קטגוריה:סרטים על מוזיקה ומוזיקאים
השתנות גאומגנטית שנתית

**השתנות גאומגנטית שנתית** (באנגלית: **Geomagnetic secular variation**) היא השינויים בשדה המגנטי של כדור הארץ בסקאלות זמן של כשנה או יותר. שינויים אלו משקפים בעיקר שינויים בפנים כדור הארץ, בעוד ששינויים מהירים יותר מקורם בעיקר ביונוספירה או במגנטוספירה.

השדה הגאומגנטי משתנה בסקאלות זמן שנעות בין מילישניות למיליוני שנים. טווחי זמן קצרים נובעים בעיקר מזרמים ביונוספירה ובמגנטוספירה, וניתן לייחס חלק מהשינויים לסערות גאומגנטיות או לשינויים יום-יומיים בזרמים. שינויים לאורך שנה או יותר משקפים בעיקר שינויים בחלק הפנימי של כדור הארץ, במיוחד הליבה העשירה בברזל. שינויים אלה מכונים וריאציה שנתית. ברוב המודלים, ההשתנות השנתית היא נגזרת הזמן המופחת של השדה המגנטי \mathbf{B}, \dot{\mathbf{B}}. הנגזרת השנייה, \ddot{\mathbf{B}} היא התאוצה השנתית.

## שינויים אחרונים
שמאל|ממוזער|300x300 פיקסלים|תוואי נטייה משוערים לפי שנה, מ-1590 עד 1990 (לחצו כדי לראות השתנות).
[שמאל|ממוזער|300x300 פיקסלים|חוזק של רכיב ה[דיפול הצירי של השדה המגנטי של כדור הארץ מ-1600 עד 2020, לפי שלושה מודלים.]]
ניתן לראות שונות שנתית במדידות במצפה כוכבים מגנטי, שחלקם פועלים כבר מאות שנים (מצפה קיו (Kew), למשל). על פני קנה מידה כזה, הנטייה המגנטית משתנה על פני עשרות מעלות. הסרט מראה כיצד השתנתה הנטייה בקנה מידה גלובלי במאות השנים האחרונות.

כדי לנתח דפוסים גלובליים של שינוי בשדה הגאומגנטי, גאופיזיקאים מחשבים את נתוני השדה לפי התפשטות הרמוניות ספריות (לפי חישוב ותקנון (סטנדרטיזציה) של שדה ההתייחסות הגאומגנטי הבין-לאומי). ניתן לחלק את המונחים לחלק דו-קוטבי, כמו השדה שסביב מגנט מוט, וחלק לא דו-קוטבי. החלק הדו-קוטבי שולט בשדה הגאומגנטי וקובע את כיוון הקטבים הגאומגנטיים. הכיוון והעוצמה של הדו-קוטביות משתנים עם הזמן. ב-200 השנה האחרונות חוזק הדו-קוטביות ירד בשיעור של כ-6.3% למאה. בקצב הירידה הזה, השדה יגיע לאפס בעוד כ-1,600 שנה. זהו חוזק ממוצע במשך 7,000 השנים האחרונות, וקצב השינוי הנוכחי אינו יוצא דופן.

מאפיין בולט בחלק הלא דו-קוטבי של השונות השנתית הוא סחיפה מערבה בקצב של כ-0.2 מעלות בשנה. הסחף הזה אינו זהה בכל מקום ומשתנה עם הזמן. הסחף הממוצע העולמי היה מערבה מאז שנת 1400 לספירה בערך, אך מזרחה בין כ-1000 לספירה ל-1400 לספירה.

## וריאציה שנתית פליאומגנטית
שינויים שקדמו לקיומם של מצפי מגנטים מתועדים בממצאים ארכאולוגיים וגאולוגיים. שינויים כאלה מכונים "וריאציה שנתית פליאומגנטית" או וריאציה פליאו-סקולרית (paleosecular variation – PSV). הרשומות כוללות בדרך כלל תקופות ארוכות של שינויים קטנים עם שינויים גדולים מדי פעם, המשקפים סטיות גאומגנטיות והיפוכים גאומגנטיים.

אנומליה מתקופת הברזל במזרח התיכון הייתה אנומליה גאומגנטית חיובית מהירה ומקומית מבחינה מרחבית שהתרחשה בלבנט, עם נטייה מקסימלית בערך בשנים 950, 750 ו-500 לפני הספירה.
## השפעה על נדודי בעלי חיים
במהלך 83 מיליון השנים האחרונות, השדה הגיאומגנטי התהפך 183 פעמים. הצפון המגנטי הפך לדרום מגנטי ולהפך. ההיפוכים האלה מתרחשים ככל הנראה במהלך אלפי שנים ויותר, כך שמיני בעלי חיים שמסתמכים על השדה הגיאומגנטי של כדור הארץ לשם נדודים, כנראה חוו היפוכים מגנטיים רבים במהלך ההיסטוריה האבולוציונית שלהם והמפות המגנטיות שלהם כנראה התאימו את עצמן.

## הערות שוליים

## לקריאה נוספת


*
*
*
*
*
*
*
*


קטגוריה:מגנטיות
קטגוריה:מדעי כדור הארץ
רפאל ל. סילבה

**רפאל ל. סילבה** (באנגלית: **Rafael L. Silva** ; נולד ב-18 ביוני 1994) הוא שחקן ברזילאי-אמריקאי. הוא ידוע בעיקר בזכות תפקידו כקרלוס רייס בסדרת הטלוויזיה מוקד 911: טקסס.   

## ביוגרפיה
סילבה נולדה בבלו הוריזונטה, ברזיל. כשהיה צעיר הוא חשב על קריירה בטיפול בבעלי חיים, בדיוק כמו סבו ודודו. עם זאת, משפחתו עברה להאריסון, ניו ג'רזי כשהיה בן שלוש עשרה.

הוא התחיל לשחק בתיכון כדי להתגבר על פחד הקהל שלו. "התחלתי לשחק כשהייתי חטיבת ביניים בתיכון. פעם פחדתי מאוד לדבר בפומבי. חשבתי שאם אתה הולך לפחד ממשהו, אתה יכול באותה מידה להיות בעין של הוריקן. אז התחלתי לשחק כי פחדתי לדבר בפומבי..." . לאחר שסיים את לימודיו באוניברסיטת פייס, הוא הופיע בסדרת הטלוויזיה *[[מזכירת המדינה (סדרת טלוויזיה)|מזכירת המדינה]]* ובסרט *Fluidity* .

## חיים אישיים
סילבה מתרגל ג'ו ג'יטסו ברזילאי, לאחר שהתאמן עם רויס גרייסי. הוא גם רוקד ושולט בפורטוגזית, אנגלית וספרדית.

סילבה הוא הומו,  במהלך ראיון למגזין פולי הוא הצהיר שהוא לא יצא מהארון עד שחל את לימודיו בקולג'.

## פילמוגרפיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת פייס
קטגוריה:שחקנים להט"בים אמריקאים
קטגוריה:אמריקאים ממוצא ברזילאי
קטגוריה:ברזילאים שנולדו ב-1994
אלברטו דוסנה

**אלברטו דוסנה** (באיטלקית: **Alberto Dossena**; נולד ב-13 באוקטובר 1998) הוא כדורגלן איטלקי המשחק בעמדת הבלם בקליארי מהסרייה א' בהשאלה מקומו.

## קריירת מועדונים

לאחר שלוש עונות בקבוצה הבוגרת של מועדון הכדורגל אטאלנטה, דוסנה הושאל לקבוצות כמו פרוג'ה, רובור סיינה, פיסטוייזה ואלסנדריה. דוסנה ערך את הופעת הבכורה שלו בפרוג'ה במשחק במסגרת הסרייה ב' ב-4 במרץ 2017 מול אבלינו.

ב-15 בספטמבר 2020, הוא חתם בשורות אותה אבלינו בחוזה עם סעיף רכישה חוזרת לאטאלנטה. ב-12 באוגוסט 2022, הוא חתם לארבע שנים בקליארי.

ב-29 ביוני 2024, דוסנה חתם על חוזה לארבע שנים בעולה החדשה לסרייה א', קומו.

ב-21 בינואר 2026 הושאל לקליארי בה שיחק לפני קומו.

## קישורים חיצוניים

## הערות שוליים

קטגוריה:כדורגלנים איטלקים
קטגוריה:בלמי כדורגל איטלקים
קטגוריה:כדורגלני אטאלנטה
קטגוריה:כדורגלני פרוג'ה
קטגוריה:כדורגלני סיינה
קטגוריה:כדורגלני פיסטוייזה
קטגוריה:כדורגלני אבלינו
קטגוריה:כדורגלני קליארי
קטגוריה:כדורגלני קומו
קטגוריה:איטלקים שנולדו ב-1998
לאו הניתן לתשלומין

**לאו הניתן לתשלומין** הוא סוג של לאו (מצוות לא תעשה) בתורה, שכאשר עוברים עליו, מתחייבים בתשלומי ממון. על לאו הניתן לתשלומין לא נענשים במלקות. טעם הפטור ממלקות בעבירה זאת הוא ש-"הלאו נכתב לצורך חיוב תשלומין ולא לצורך חיוב מלקות".

## מקור
"לאו הניתן לתשלומין" מצוין בפירוט במשנה תורה, חיבור הלכתי מונומנטלי שכתב הרמב"ם (רבי משה בן מימון) סביב שנת 1175 (ד'תתקל"ה):

לדוגמה, גניבה, גזילה, עושק, הונאה, וכן שאר כל הלאווים שבממון, יכולים לחייב בתשלומי ממון.

## הערות שוליים

קטגוריה:מצוות לא תעשה
קטגוריה:סוגי לאווים
קטגוריה:משפט עברי: ענישה
אירוע לאשאן

**אירוע לאשאן** (בצרפתית: **Laschamp** או **Laschamps**) היה תנודה גיאומגנטית, היפוך קצר של השדה המגנטי של כדור הארץ. הוא התרחש בתקופה שבין 42,200 ל-41,500 שנים לפני זמננו, במהלך סוף עידן הקרח האחרון. הוא התגלה עקב גילוי אנומליות גיאומגנטיות בזרמי הלבה של לאשאן ואולבי (Olby) ליד קלרמון-פראן שבצרפת בשנות ה-60.

אירוע לאשאן היה התנודה הגיאומגנטית הראשונה הידועה, והוא נשאר התנודה הגיאומגנטית הנחקרת ביותר מבין התנודות הגיאומגנטיות הידועות.

## רקע והשפעות
מאז גילויה, קיומה של התנודה המגנטית הוכח בממצאים גאולוגיים במקומות רבים בעולם. המעבר מהשדה הרגיל לשדה ההפוך נמשך כ-250 שנים, והשדה המגנטי נשאר הפוך במשך כ-440 שנים. במהלך המעבר, השדה המגנטי של כדור הארץ ירד למינימום של 5% מעוצמתו הנוכחית, והיה בערך 25% מעוצמתו הנוכחית כאשר היה בהיפוך מלא. הפחתה זו בעוצמת השדה הגיאומגנטי הביאה להגעה של קרניים קוסמיות רבות יותר אל כדור הארץ, מה שגרם לייצור גדול יותר של האיזוטופים הקוסמוגניים בריליום-10 ופחמן-14, להידלדלות שכבת האוזון ולשינויים במחזור האטמוספירה.

נטען כי אובדן זה של המגן הגיאומגנטי תרם להכחדת המגה-פאונה של אוסטרליה, להכחדת הניאנדרטלים ולהופעת אמנות המערות. עם זאת, היעדר ראיות מאששות לקשר סיבתי בין אירוע לאשאן לבין צווארי בקבוק גנטיים באוכלוסייה של מיני מגה-פאונה רבים, והשינויים הרדיו-איזוטופיים המתונים יחסית במהלך האירוע, מעמידים השערה זו בספק, וההשפעה האמיתית של אירוע לאשאן על שינויים סביבתיים גלובליים לא ידועה.

מכיוון שהאירוע התרחש לפני כ-42,000 שנה, התקופה כונתה **אירוע אדמס** או **אירוע המעבר הגיאומגנטי של אדמס**, מחווה לסופר המדע הבדיוני דאגלס אדמס, שכתב ב"מדריך הטרמפיסט לגלקסיה" כי "42" הוא התשובה לחיים, היקום והכל.

## מחקר
מועצת המחקר האוסטרלית מממנת מחקר לניתוח עץ קאורי (kauri) שנמצא בניו זילנד ב-2019. תיארוך פחמן-14 מגלה שהעץ חי בתקופה שלפני בין 42,500 ל-41,000 שנים, במסגרת הזמן של האירוע.

## ראו גם
* מחזור שמש

## ביאורים

## הערות שוליים

קטגוריה:מגנטיות
קטגוריה:גאולוגיה
קטגוריה:כדור הארץ
אמירות ולנסיה

**אמירות ולנסיה** (נקראת גם: **טאיפת ולנסיה**, בערבית: **طائفة بلنسية**) הייתה אמירות מוסלמית שהתקיימה בתקופת ימי הביניים באזור ולנסיה שבספרד. ולנסיה קיבלה עצמאות ממדינת אומיה של קורדובה בסביבות 1010, והיא הפכה לממלכה קטנה (טאיפה). ב-1065 נכבשה אמירות ולנסיה בידי אמירות טולדו. בהמשך נפלה האמירות לידיו של אלפונסו השישי, מלך לאון.

בשנת 1145, לאחר נפילת מוראביטון, שוב השיגה אמירות ולנסיה עצמאות. בשנים 1147–1172 הייתה האמירות תחת שליטתו של איבן מרדניש . ב-1172 נכבשה האמירות על ידי הח'ליפה האלמוחדית . בשנים 1229–1238 הייתה האמירות תחת שליטתו של זיין איבן מרדניש עד לכיבושה על ידי כתר אראגון בשנת 1238.

הדת הרשמית של האמירות הייתה אסלאם. נוצרים (מהכנסייה הקתולית) ויהודים רבים התגוררו באמירות וקיבלו מעמד ד'ימי.

## קישורים חיצוניים

## הערות שוליים

קטגוריה:מדינות מוסלמיות לשעבר באירופה
קטגוריה:ספרד: היסטוריה
Honky Tonk Blues

"**Honky Tonk Blues**" הוא שיר קאנטרי שהופק על ידי פרד רוז  ונכתב ובוצע על ידי הזמר האמריקאי האנק ויליאמס.

השיר יצא לראשונה דרך אקוף-רוז מיוזיק  ב-30 בנובמבר 1948 כקטע טקסט, אך הוקלט רק לאחר 3 שנים, ב-11 בדצמבר 1951.

## גרסאות כיסוי
* האנק ויליאמס ג'וניור  הוציא גרסת כיסוי לשיר ביחד עם אביו ב-1965, וביחד עם בנו האנק ויליאמס השלישי  ב-1996. שתי הגרסאות הופיעו באלבום האולפן *Three Hanks: Men with Broken Hearts*.
* הלהקה האמריקאית ניטי גריטי דירט בנד  הוציאה גרסת כיסוי לשיר ב-1972 כחלק מאלבום האולפן השביעי של הלהקה, *Will the Circle Be Unbroken*.
* הזמר האמריקאי צ'ארלי פרייד  הוציא גרסת כיסוי לשיר. השיר הגיע בשיאו למקום הראשון במצעד שירי הקאנטרי באפריל 1980.
* הזמר האמריקאי ויילון ג'נינגס הוציא גרסת כיסוי לשיר ב-1982 כחלק מאלבום האולפן *Black on Black*.
* יואי לואיס והחדשות  הוציאה ב-1983 גרסת כיסוי לשיר כחלק מאלבום האולפן השלישי של הלהקה, *Sports* .
* להקת הקאנטרי האמריקאית Pirates of the Mississippi  הוציאה ב-1990 גרסת כיסוי לשיר כסינגל מוביל של אלבום האולפן הראשון של הלהקה, *Pirates of the Mississippi*. השיר הגיע בשיאו למקום ה-26 במצעד שירי הקאנטרי.
* להקת הקאופאנק האמריקאית Jason & the Scorchers  הוציאה ב-2008 גרסת כיסוי לשיר כחלק מהאלבום *EMI Years*.
* הזמר האמריקאי רוי גיינס  הוציא ב-1999 גרסת כיסוי לשיר כחלק מהאלבום *I Got the T-Bone Walker Blues*.
* להקת הרוק האמריקאית The Kentucky Headhunters  הוציאה ב-2005 גרסת כיסוי לשיר כחלק מהאריך-נגן *Big Boss Man*.
* זמר הקאנטרי האמריקאי דון ויליאמס  הוציא ב-1999 גרסת כיסוי לשיר.
* הזמר האמריקאי דיון דימוצ'י  הוציא ב-2007 גרסת כיסוי לשיר כחלק מהאלבום *Bronx in Blue*.
* ריצ'רד תומפסון  ולינדה תומפסון  הוציאו ב-2010 גרסת לייב כחלק ממהדורת הדלוקס של האלבום *Shoot Out the Lights*.
* זמרת הקאנטרי האמריקאית לייסי ג'יי. דלטון  הוציאה ב-2010 גרסת כיסוי לשיר כחלק מהאלבום *Here's to Hank*.

## מיקומי שיא
### גרסה מקורית של האנק ויליאמס

### גרסת הכיסוי של צ'ארלי פרייד

### גרסת הכיסוי של Pirates of the Mississippi

## לקריאה נוספת

* 


## קישורים חיצוניים

## הערות שוליים

קטגוריה:שירי 1948
קטגוריה:סינגלי בכורה מ-1990
קטגוריה:סינגלים מ-1952
קטגוריה:סינגלים מ-1980
קטגוריה:שירים באנגלית
קטגוריה:שירי מוזיקת קאנטרי אמריקאיים
האקט (רשת אופנה)

**האקט** (באנגלית: **Hackett**) היא רשת אופנה בריטית לגברים. נכון לשנת 2019 לרשת היו כ-160 חנויות ברחבי העולם כולל חנות הדגל בלונדון.

## היסטוריה
האקט נוסדה ב-1983 על ידי המעצב ג'רמי האקט ואשלי לויד-ג'נינגס. בחנות הראשונה בצ'לסי נמכרו בגדים משומשים, ולאחר מכן החנות התרחבה לסניפים נוספים, והיא עברה ממכירת בגדי יד שנייה ואופנת וינטג' ולמכירת עיצובים.

ב-1989 הרשת נעשתה בינלאומית, כאשר נפתח סניף במדריד. ב-1994 נפתח סניף של הרשת בפריז, שנה אחרי זה נוסף לתצוגה שלה בגדי ילדים. נכון ל-2024, הרשת מונה 160 חנויות.

ב-2005 חברת האחזקות השווייצרית "ריצ'מונט" (Richemont) מכרה את האקט לחברת ההשקעות הספרדית "". ב-2005 מינתה הרשת את מייקל סונדה כמנהל האומנותי שלה, שעבד לפני זה אצל טומי הילפיגר.

בנוסף לביגוד הרשת מציעה מגוון רחב של אביזרי אופנה.

## קישורים חיצוניים

* 

קטגוריה:חברות אופנה בריטיות
סלמאן אלח'טיב

**סלמאן אלח'טיב (אבו חסן)** (בערבית: **أبو حسن سلمان الخطيب**; 1927 - 22 במאי 2020) היה שייח' עלווי תושב ע'ג'ר אשר כיהן כמוכתר הכפר בין השנים 1958–1967 וכראש המועצה המקומית בין השנים 1967–2003.

אלח'טיב מונה לראש הנהגת הכפר (מוכתר) כבר בשנת 1958, עוד טרם נכבש הכפר על ידי ישראל במלחמת ששת הימים. עד שנת 1967, כיהן גם כיהן כראש איגוד האיכרים בנפת קוניטרה שבסוריה.

במלחמת ששת הימים הגיעו כוחות צה"ל לכפר ואספו בו את הנשקים, אך החליטו שלא לכבוש את הכפר משום שבמפות שלהם הופיע הכפר כלבנוני (זאת על אף שהיה משויך לסוריה), והיות ולבנון לא השתתפה במלחמה. משלחת מכובדים בהובלת אלח'טיב יצאה ללבנון, בבקשה להסתפח ללבנון, אולם שלטונות לבנון סירבו לספח שטח סורי. בסופו של דבר על רקע המצב ההומניטרי בכפר, סופח הכפר לישראל כיתר היישובים שנכבשו בגולן.

אלח'טיב הנהיג את הכפר ע'ג'ר הנמצא במשולש הגבולות בין ישראל, סוריה ולבנון, במהלך ימי נסיגת צה"ל מלבנון בשנת 2000, כאשר הקו הכחול חילק למעשה את הכפר לשניים. אלח'טיב הוביל את המאבק כנגד חלוקת הכפר בין ריבונות ישראלית ולבנונית, והוא נותר בפועל כולו מוקף בגדר הביטחון.

בנו הבכור, חסן חטיב, כיהן כמנהל בית הספר היסודי במועצה. בנים נוספים שלו עבדו בתפקידים בכירים במועצה - חוסיין חטיב כיהן כגזבר ומזכיר המועצה ונג'יב חטיב כקצין הביטחון של הכפר וכמנהל מחלקת החינוך.

בשנת 2003, הוחלף בראשות המועצה באחיינו (בן אחותו) אחמד פתאלי המכהן בתפקיד מאז. הן כנגד אלח'טיב והן כנגד פתאלי, מעולם לא התמודד מועמד אחר בבחירות לראשות המועצה - דבר אשר הפך את חט'יב בסוף כהונתו לאחד מראשי הרשויות הוותיקים בישראל. לקראת הקדנציה האחרונה שלו ביקש לפרוש אולם שוכנע להישאר לקדנציה נוספת לאור הלחצים שהופעלו עליו.

ב-22 במאי 2020 נפטר אלח'טיב בגיל 93. בית הספר התיכון המקיף ביישוב, קרוי על שמו.

## הערות שוליים

קטגוריה:עלווים
קטגוריה:ראשי מועצות מקומיות בישראל
קטגוריה:ערבים בראשות רשויות מקומיות בישראל
קטגוריה:ע'ג'ר
קטגוריה:ישראלים ילידי סוריה
קטגוריה:ישראלים שנולדו ב-1927
קטגוריה:ישראלים שנפטרו ב-2020
דריו קמפוטו

**דריו קרלו ג'אקומו קמפוטו** (בדנית: **Dario Carlo Giacomo Campeotto**; 1 בפברואר 1939 – 1 באפריל 2023) היה זמר, שחקן ובדרן דני.

## ביוגרפיה
קמפוטו נולד בפרדריקסברג, קופנהגן, דנמרק להורים איטלקיים.

הוא החל להופיע בגיל עשר, אך פריצת הדרך שלו הייתה ניצחונו בתחרות בחירת נציג דנמרק לאירוויזיון 1961 עם השיר "Angelique", שסיים במקום החמישי בתחרות. בעקבות "Angelique" הוציא קמפוטו מספר תקליטים.

קמפוטו נישא פעמיים. בתחילה התגורר באיטליה עם אשתו הראשונה, השחקנית הדנית , אך מאוחר יותר שב לדנמרק. היה אב לשלושה ילדים.

קפוטו נפטר בגיל 84.

## קישורים חיצוניים

## הערות שוליים

קטגוריה:זמרים דנים
קטגוריה:נציגי דנמרק באירוויזיון
קטגוריה:משתתפי אירוויזיון 1961
קטגוריה:דנים שנולדו ב-1939
קטגוריה:דנים שנפטרו ב-2023
היית'ם עלי טבטבאי

**הַיְיתַ'ם עלי טַבְּטַבַּאִי** (בערבית: **هيثم علي طبطبائي**, בתעתיק מדויק: **הַיְתַ'ם עלי טַבְּטַבַּאאִי**; נודע גם בכינוי **אבו עלי טבטבאי**; 5 בנובמבר 1968 – 23 בנובמבר 2025) היה מפקד בכיר ב. שימש רמטכ"ל חזבאללה אחרי שצמרת הפיקוד וההנהגה של הארגון נהרגו במסגרת מבצע חיצי הצפון. לפני כן שימש כמפקד יחידה 3800, מפקד כוח רדואן ומפקד מערך המבצעים של הארגון.

היה אחראי לפעולות צבאיות של חזבאללה ולהתבססות הארגון במדינות ערביות כגון סוריה, תימן ועיראק כחלק מציר ההתנגדות ושיתוף הפעולה עם משטר אסד, החות'ים וכוח קודס.

הוגדר כמחבל עולמי שהוכרז באופן מיוחד ברשימת המבוקשים של ארצות הברית ואף שרד מספר ניסיונות חיסול. ב-23 בנובמבר 2025 נהרג בסיכול ממוקד במלחמת חרבות ברזל.

## ביוגרפיה
טבטבאי נולד בביירות וגדל בדרום לבנון לאם דרום-לבנונית ולאב איראני. הצטרף לשורות חזבאללה בצעירותו בשנות ה-80 ונחשב מדור המייסדים.

בזמן מלחמת האזרחים בסוריה, כאשר חזבאללה חבר לכוחות משטר אסד בלחימה, טבטבאי העצים את התבססות חזבאללה במדינה וקיבל לידיו את האחריות על סיוע בבניין התשתית הצבאית של חזבאללה ברמת הגולן סמוך לגבול עם ישראל (מה שלימים ייקרא "תיק הגולן").

בינואר 2015, ניצל מתקיפה ישראלית במחוז קוניטרה, בדרום סוריה. טבטבאי היה היעד המרכזי לחיסול בתקיפה אך לא נפגע. בתקיפה זו נהרגו קצין בכיר איראני וג'יהאד מורנייה, ממפקדיה הראשונים של יחידת תיק הגולן בראשיתה.

על פי דיווחים, טבטבאי שימש כמפקד יחידה 3800 של חזבאללה, העוסקת בהכשרת לוחמי טרור מהמיליציות השיעיות לפעולה ברחבי המזרח התיכון. היחידה פועלת בסיוע למיליציות הפרו-איראניות בעיראק ולחות'ים בתימן, ואחד מתפקידיה המרכזיים הוא לאמן ולתמוך בלוחמים בשטח. בשנת 2016 נשלח לתימן והיה מעורב בהכשרה מקצועית של הזרוע הצבאית של החות'ים ועבד בתיאום עם כוח קדס האיראני בנושא זה.

מחלקת המדינה של ארצות הברית הגדירה אותו ב-26 באוקטובר 2016 כמחבל עולמי שהוכרז באופן מיוחד ואף הציעה פרס של עד 5 מיליון דולר עבור מידע עליו.

טבטבאי כיהן כמפקד יחידת כוח רדואן. לפני מלחמת חרבות ברזל היה אחראי על תיק הפלישה לגליל של כוח רדואן. במהלך המלחמה והלחימה בזירת לבנון במלחמת חרבות ברזל מונה למפקד מערך המבצעים של הארגון ובמסגרת תפקידו היה אחראי על ריכוז תמונת המצב ועל בניין הכוח. במהלך מבצע חיצי הצפון, לאחר סיכול מרבית ההנהגה הצבאית של הארגון, שימש כאחראי בפועל על ניהול הלחימה מול ישראל. בסיום המבצע, החליף את פואד שוכר ומונה לרמטכ"ל חזבאללה לאחר הריגתו של זה האחרון, במסגרת תפקידו הוביל את שיקום הארגון.

ב-23 בנובמבר 2025 נהרג טבטבאי בדירת מסתור בשכונת חארת חריכ שבפרוורי רובע הדאחייה בביירות, במבצע של חיל האוויר הישראלי שנקרא "בלאק פריידיי".

## הערות שוליים

קטגוריה:פעילי חזבאללה
קטגוריה:טרוריסטים לבנונים
קטגוריה:מחבלים עולמיים שהוכרזו באופן מיוחד
קטגוריה:ביירות: אישים
קטגוריה:פעילי חזבאללה שנהרגו בידי ישראל במלחמת חרבות ברזל
קטגוריה:אישים שנהרגו בתקיפות אוויריות ישראליות
קטגוריה:לבנונים שנולדו ב-1968
קטגוריה:לבנונים שנפטרו ב-2025
התנועה הקיבוצית המאוחדת - תק"ם

**התנועה הקיבוצית המאוחדת** - בין 1980 לאיחוד התנועה עם הקיבוץ הארצי ב־1999 התקיימה התק"מ כאיחוד מחודש של תנועות הקיבוץ המאוחד ואיחוד הקבוצות והקיבוצים (האיחוד) ,לאחר הפילוג מסיבות אידאולוגיות בתחילת שנות החמישים של המאה העשרים בשנים הראשונות של כינון מדינת ישראל. התנועה הוקמה ב־1980 כשילוב של שתי התנועות.

לאחר הפילוג בשנות בתחילת שנות ה־50 (ראה הפילוג בקיבוץ המאוחד), הגיעו למסקנה בשני הפלגים שהשוני הפוליטי אינו מהותי ולתנועה יהיה יותר כח השפעה פוליטי וחוסן עמידה בעקבות המהפך הפוליטי בשנת 1977. בהמשך לכך היו עוד תוכניות פיתוח והקמת יישובים (קיבוצים) חדשים והמשך פיתוח מדיניות התנועות של הגדלת כמות הנפשות המאכלסות את הקיבוצים. יו"ר התנועות שהובילו את המהלך לאיחוד היו בזמן מהלך האיחוד מוסה משה חריף (צרעה, איחוד) ומוקי צור (עין גב, מאוחד).

בשנות פעילותו של התק"מ עד האיחוד עם הקיבוץ הארצי בשנת 1999, נחווה המשבר של שנות ה־80 בקיבוצים מול הבנקים. וקיבוצים רבים החלו לעבור תהליכי הפרטה. במקביל להחלשותה של תנועת העבודה פוליטית בישראל באותה תקופה.

לתק"מ היו מוסדות תנועתיים אשר שכנו בדובנוב ת"א וברמת אפעל. לקיבוצים היו עוד אחזקות משותפות בחברת תנובה (לפני שנמכרו). וכן מעורבות בתנועות נוער וגרעיני נח"ל, התיישבות יישובים חדשים, עיתון שבועי בשם "הקיבוץ", וכתב עת.

## ראו גם
* הקיבוץ המאוחד
* איחוד הקבוצות והקיבוצים
* הפילוג בקיבוץ המאוחד
* התנועה הקיבוצית
* התק"מ באתר הספרייה הלאומית

## לקריאה נוספת
*אבי אהרונסון, התק"מ: מאיחוד קיבוצי להחמצה פוליטית, יד טבנקין, 2002

## קישורים חיצוניים
* https://www.kibbutz.org.il/he/articles/התנועה-הקיבוצית, אתר התנועה הקיבוצית (שם האתר)

## הערות שוליים

2024 10
קטגוריה:תנועות מיישבות
קטגוריה:קיבוצי הקיבוץ המאוחד
קטגוריה:קיבוצי איחוד הקבוצות והקיבוצים
קלאודיו אוסוריו

**קלאודיו גומש אוסוריו** (באנגלית ובפורטוגזית: **Claudio Gomes Osorio**; נולד ב-26 בספטמבר 2002 באוקספורד שבאנגליה) הוא כדורגלן אנגלי-מזרח טימורי המשחק בעמדת הקשר ההתקפי בנבחרת מזרח טימור.

## קריירת מועדונים
אוסוריו גדל במחלקת הנוער של רדינג. בחודש ספטמבר 2019 חתם על חוזה מקצועני ראשון במועדון. ב-10 באוגוסט 2021 ערך את הופעת הבכורה שלו בקבוצה הבוגרת של המועדון, בהפסד 3-0 לסוונסי סיטי במסגרת הסיבוב הראשון של גביע הפוטבול ליג לעונת .

ב-22 בפברואר 2023 הושאל אוסוריו לקוו רמבלרס מליגת המשנה האירית. הוא ערך תשע הופעות ליגה במדי המועדון.

ב-17 במאי 2023 הודיעה רדינג כי אוסוריו ישוחרר מהמועדון בתום חוזהו בסוף חודש יוני.

## קריירה בינלאומית
אוסוריו שיחק בנבחרת אנגליה עד גיל 15.

בחודש מאי 2024 זומן לראשונה לסגל נבחרת מזרח טימור. ב-5 בספטמבר 2024 ערך את הופעת הבכורה שלו בנבחרת, בניצחון 4-1 על נבחרת מונגוליה במסגרת מוקדמות גביע אסיה בכדורגל 2027.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלנים מזרח-טימורים
קטגוריה:קשרי כדורגל מזרח-טימורים
קטגוריה:כדורגלני רדינג
קטגוריה:כדורגלני מאת'רוול
קטגוריה:כדורגלני נבחרת מזרח טימור
קטגוריה:אנגלים שנולדו ב-2002
אשלי ריקרדס

**אשלי ניקול ריקרדס** (באנגלית: **Ashley Nicole Rickards**; נולדה ב-4 במאי 1992) היא שחקנית אמריקאית, הידועה בתפקידה כג'נה המילטון בסדרת הדרמה "אוקוורד" של MTV, וכסמנתה "סם" ווקר, נערה צעירה בעייתית בסדרת דרמת הנעורים של CW, "מגרש ביתי". היא גם שיחקה בסרט הדרמה העצמאי 2011 "לעוף הביתה" בתור מנדי, ילדה אוטיסטית.

## ראשית חייה וקריירת משחק
ריקרדס נולד בסרסוטה, פלורידה וגדלה בחוות סוסים ששילבה ילדים עם צרכים מיוחדים. היא למדה בבית ספר מקומי במונטסורי, שם, בגיל שלוש-עשרה, החלה לשחק בהפקת אופרה. ריקרדס סיימה את בית הספר התיכון בגיל חמש-עשרה, והיא חברה במנסה. לאחר שהשתתפה במופע כישרונות מקומי, שאורגן על ידי לו פרלמן, נסעה ללוס אנג'לס. עם סיום הלימודים, החלה להופיע במספר תפקידים משניים, בעוד שחוקי עבודת הילדים בעיר הגבילו את מספר השעות שבהן היא יכולה לעבוד. לאחר שעשתה מספר הופעות אורח, היא קיבלה את התפקיד של סמנתה ווקר, ילדת אומנה, בעונה השישית של "מגרש ביתי" מבית CW. על אף שלא הייתה מודעת לתוכנית לפני האודישן, ריקרדס גילתה שהיא "למדה כל כך הרבה מטכניקות משחק ועד דרכים שונות לצלם דברים". הדמות שלה לא חזרה בעונה שלאחר מכן, בעוד שבאותה שנה היה לה ביט בסרט העלילתי הראשון שלה, "גיימר".

בשנת 2009 השתתפה באודישנים שונים. ב-2010, היא הופיעה לצד השחקן האמריקאי ג'ימי סמיטס בפרק של הדרמה המשפטית *Outlaw* בזמן שהיא גם נבחנה לאודישן לתפקיד הראשי בסדרה, "אוקוורד". לאחר שנדחתה בהתחלה, המנהל שלה אדם גריפין שלח למפיקים קלטת שריקרדס הכינה עבור "לעוף הביתה" במקור, במטרה "להראות איך היא יכולה לעשות כל דבר". השחקנית קיבלה את שני התפקידים וצילמה את הפיילוט לסדרה של MTV לפני "לעוף הביתה".

בתור השחקנית הראשית ב"אוקוורד", זכתה ריקרדס לתשואות וכתוצאה מכך, נתנו לה לביים פרק בעצמה. בשנת 2012, היה לה תפקיד משנה בקומדיה המצליחה *Struck by Lightning* ועוד סרט התבגרות, *Sassy Pants*. בשנת 2014 עברה השחקנית לתפקידים בסוגת האימה, עם תפקיד ראשי בסרט "דלת השטן" וכבת מתבגרת בסרט "הבית הרדוף 2". ב-2015 היא השתתפה בעונה החמישית והאחרונה של "אוקוורד". באוגוסט 2016 הוכרז שריקרדס תגלם את רוזלינד "רוזה" דילון/הטופ בסדרה, "הפלאש".

## פעילויות אחרות
בשנת 2011, ריקרדס עזרה להשיק את קרן Project Futures Somaly Mam, הפועלת למניעת ומיגור סחר בבני אדם ועבדות מינית בדרום מזרח אסיה.

במרץ 2015 היא פרסמה ספר בשם *A Real Guide to Getting It Together Once and For All*.

במהלך הקריירה שלה, היא גם הופיעה בקליפים שונים כמו " How to Save a Life " של דה פריי, "She Doesn't Get It" של הפורמט ו-"Claudia Lewis" של M83.

## קישורים חיצוניים

* 

## הערות שוליים

קטגוריה:אמריקאים ילידי פלורידה
קטגוריה:רוכבות סוסים אמריקאיות
קטגוריה:רוכבי סוסים אמריקאים
קטגוריה:שחקניות ילדות אמריקאיות
קטגוריה:אמריקאיות שנולדו ב-1992
קטגוריה:אמריקאים שנולדו ב-1992
דייוויד ויטס

**דייוויד פיטר ס. ויטס** (באנגלית: **David Peter S. Witts** נולד ב-30 ביוני 1991) הוא שחקן ודוגמן בריטי, הידוע בעיקר בזכות גילום ג'ואי ברנינג באופרת הסבון הבריטית של הטלוויזיה "איסטאנדרס", בה הופיע בין השנים 2012 ל-2013.

## ראשית חייו
ויטס למד בתיכון סאות'אנד לבנים, שם גילה לראשונה תשוקה למשחק.  במשך מספר שנים, הוא התאמן עם התיאטרון הלאומי למוזיקה לנוער  ותיאטרון הנוער הלאומי של בריטניה הגדולה. לאחר תקופה קצרה של עבודה כברמן, ויטס הופיע בהפקות תיאטרון רבות, בהם *Wild Boyz*, הקוסם מארץ עוץ *ו[[שלגיה]]* במהלך 2011 ו-2012.

## קריירה
### 2012–13: "איסטאנדרס"
במאי 2012, פורסם שוויטס לוהק לגלם את בנו של דרק ברנינג, ג'ואי ברנינג, באופרת הסבון "איסטאנדרס". על הגעתו לסדרה, ויטס הגיב: "אני שמח להצטרף ל'איסטאנדרס' לאחר שהייתי מעריץ כל כך הרבה שנים. ההצטרפות למשפחת ברנינג לא הייתה יכולה להגיע בזמן טוב יותר, במיוחד לאחר זכיית פרסי אופרת הסבון הבריטיים האחרונים." המפיקה הראשית "של איסטאנדרס", לוריין ניומן, אמרה, "ג'ואי הוא תוספת פנטסטית למשפחת ברנינג ו... הוא אמור לשבור כמה לבבות תוך כדי קמפיין להפיל את דרק". 

באוקטובר 2013 דווח שויטס החליט לעזוב הסדרה. הסצנות האחרונות שלו שודרו ב-26 בדצמבר 2013.

### 2014–הווה: תיאטרון, ''Recovery Road'' ו- ''מצוד''
בתחילת 2014 ויטס כיכב בתור לינק לארקין בהפקה של המחזמר *[[היירספריי (מחזמר)|היירפריי]]* בתיאטרון Curve בלסטר.

במרץ 2015, הוכרז שוויטס יככב בסדרת הטלוויזיה האמריקאית החדשה *Recovery Road*, בתור קרייג. הסדרה הוקרנה לראשונה ב-25 בינואר 2016 בערוץ Freeform.  במאי 2016 פורסם כי הסדרה בוטלה.

במאי 2018, הוכרז שוויטס יערוך את הופעת הבכורה שלו בווסט אנד במחזמר הלהיט *[[מרשעת (מחזמר)|מרשעת]]*, ויחליף את בראדלי ג'יידן בתור פיירו מ-23 ביולי 2018. ויטס עזב את המחזמר ב-20 ביולי 2019 והוחלף על ידי אליסטר בראמר.

במרץ 2019, ויטס הופיע בפרק של אופרת סבון "רופאים".

בשנת 2021, ויטס הופיע בעונה השנייה של סדרת הטלוויזיה "מצוד" לצד מרטין קלונס. ויטס שיחק את הבלש אדם שפייר במשך ארבעה פרקים.

## פילמוגרפיה

## קישורים חיצוניים

## הערות שוליים

קטגוריה:בריטים שנולדו ב-1991
קטגוריה:שחקני קולנוע וטלוויזיה בריטים
קטגוריה:שחקני תיאטרון בריטים
כרון

**כרון** (באנגלית: **Chron**) או **כרונוזון** (**Chronozone**) היא יחידה בכרונוסטרטיגרפיה המוגדרת על ידי אירועים כגון היפוכים גאומגנטיים (מגנטוזונים), או מבוססת על נוכחות של מאובנים ספציפיים (ביוזון או ביוכרונוזון). לפי הוועדה הבין-לאומית לסטרטיגרפיה (ICS), המונח "כרונוזון" מתייחס לסלעים שנוצרו במהלך פרק זמן מסוים, בעוד "כרון" מתייחס לתקופת זמן זו.

כרונים הוכרו כסמנים שימושיים או אמות מידה של זמן ברשומות הסלע. כרונים אינם היררכיים כי אינם תואמים תמיד גבולות גאוגרפיים או גאולוגיים, ולא שווים באורכם. אילוץ מוקדם דרש שכרונוזון יוגדר כקטן משלב גאולוגי. שימוש מוקדם נוסף היה היררכי בכך שהרלנד ואח' (-Harland et al.,1989) השתמשו ב"כרונוזון" לתיאור פיסת הזמן הקטנה משלב הפאונה המוגדר בביוסטרטיגרפיה. ה-ICS החליף את הביטויים הקודמים הללו בשנת 1994.

הגורם המרכזי והמקובל בין-לאומית בקביעת כרון הוא האם עמודת המאובנים הכוללת היא ברורה, חד משמעית ונפוצה. כמה כרונים מקובלים מכילים עמודות מאובנים אחרות, וסומנו כרונים גדולים שמשתרעים על פני יחידות זמן גאולוגיות שלמות מוגדרות, גדולות וקטנות כאחד. לדוגמה, הכרון פליוקן הוא תת-קבוצה של הכרון נאוגן, והכרון פליסטוקן הוא תת-קבוצה של הכרון רביעון (תור בעידן הקנוזואיקון).

## ראו גם
* גאוכרונולוגיה
* לוח הזמנים הגאולוגי
* מיקום מייצג

## קישורים חיצוניים
* תרשים סטרטיגרפי בין-לאומי מהוועדה הבין-לאומית לסטרטיגרפיה
* שירות הפארקים הלאומיים של ארצות הברית
* אוניברסיטת מדינת וושינגטון 
* מכונת זמן גאולוגית
* Eon או Aeon, מילים מתמטיות – אינדקס אלפביתי
* הקטע והנקודה הגבולית של סטרטוטייפ הגבול (GSSP)
* תרשים של חתכים ונקודות סטרטוטייפ הגבול הגלובלי (GSSP)
* תרשים גאוגרפי המציג פרקי זמן גאולוגיים בהשוואה לתיעוד המאובנים

## הערות שוליים

קטגוריה:יחידות זמן
קטגוריה:סטרטיגרפיה
קטגוריה:תקופות גאולוגיות
קטגוריה:גאוכרונולוגיה
בודהיזם קדום

**בודהיזם קדום,** הנקרא גם **בודהיזם פרה-כיתתי**, **בודהיזם מוקדם**, **הבודהיזם הקדום ביותר**, **בודהיזם מקורי**, **ובודהיזם פרימיטיבי**, הוא בודהיזם כפי שתאורטית היה קיים לפני שהאסכולות הבודהיסטיות השונות התפתחו, בסביבות 250 לפני הספירה (אחריהן באו תת-חלקים מאוחרים יותר של הבודהיזם).

ניתן להסיק או לשחזר את תוכנו ותורותיו של הבודהיזם הקדום מתוך הטקסטים הבודהיסטיים המוקדמים ביותר, שבעצמם הם כבר כיתתיים. הנושא נתון בוויכוח אינטנסיבי במחקר, ולא כל החוקרים מאמינים ביכולת לשחזר את הבודהיזם הקדום מתוך הזרמים המאוחרים.

## מקור השם
מונחים שונים משמשים להתייחסות לתקופה הקדומה ביותר של הבודהיזם:
* בודהיזם פרה-כיתתי (או פרה-סקטוריאלי)
* בודהיזם מוקדם
* הבודהיזם הקדום ביותר
* בודהיזם מקורי
* הבודהיזם של הבודהא עצמו
* בודהיזם פרה-קנוני
* בודהיזם פרימיטיבי

יש חוקרים יפנים המתייחסים לתקופת האסכולות הבודהיסטיות המוקדמות בתור קדום.

בודהיזם קדום מתייחס לרעיונות ולפרקטיקות של גאוטמה בודהה עצמו. לעיתים משמש המושג גם לבודהיזם מוקדם שהיה קיים עד לפיצול המתועד הראשון בסנגהה. על פי למברט שמיטהאוזן, זוהי "התקופה הקנונית שלפני התפתחותם של בתי ספר שונים בעלי תפיסות שונות של תורתו של הבודהה".

תקופת ה"בודהיזם הקדום" במובן של בודהיזם פרה-כיתתי נחשבת על ידי חוקרים כמו פול ג'יי גריפית'ס וסטיבן קולינס כתקופת הבודהה ההיסטורית ועד שלטונו של אשוקה (בערך 268 עד 232 לפנה"ס). הפיצול המתועד הראשון התרחש, לפי רוב החוקרים, בין המועצה הבודהיסטית השנייה למועצה הבודהיסטית השלישית. למוט והיראקאווה טוענים שניהם כי הפילוג הראשון התרחש בתקופת שלטונו של אשוקה. לדברי קולט קוקס "רוב החוקרים יסכימו שאף על פי ששורשי הקבוצות המוכרות המוקדמות ביותר קודמו לאשוקה, הפרידה בפועל שלהם לא התרחשה אלא לאחר מותו".

בודהיזם קדום היה במקור אחת מהתנועות הסרמיה, שהיו פילוסופים נודדים שדחו את סמכות ה"וודות" והכהונה הברהמאנית, בכוונה לברוח מ"סמסרה" באמצעים שונים, כמו סגפנות והתנהגות בהתאם לקוד הדהרמה.

הסרמאיינים הולידו אסכולות דתיות ופילוסופיות שונות, ביניהן הבודהיזם הקדום עצמו, יוגה ובתי ספר דומים להינדואיזם, ג'ייניזם, אג'יוויקה, Ajñana, ו־Cārvāka היו החשובים ביותר, וגם למושגים פופולריים בכל הדתות ההודיות הגדולות כגון "סמסרה" (מחזור אינסופי של לידה ומוות) ו"מוקשה" (שחרור מהמעגל הזה). אף על פי כן, למרות ההצלחה שהפילוסופים והסגפנים הנודדים השיגו בהפצת רעיונות ומושגים שיתקבלו בקרוב על ידי כל הדתות של הודו, האסכולות האורתודוקסיות התנגדו לאסכולות הסרמאיות, בשל סירבן לקבל את סמכות ה"וודות".

## הערות שוליים

קטגוריה:בודהיזם
אלסנדרה טורסאני

**אלסנדרה אוליביה טורסון** (באנגלית: **Alessandra Olivia Toreson**; נולדה ב-29 במאי 1987), הידועה באופן מקצועי בשם **אלסנדרה טורסאני**, היא שחקנית אמריקאית. היא ידועה בתור זו שגילמה את זואי גרייסטון בסדרת המדע הבדיוני "קפריקה" וקלייר בסדרה "המפץ הגדול" .

## ראשית חייה
אלסנדרה אוליביה טורסון נולדה ב-29 במאי 1987 בפאלו אלטו, קליפורניה. אמה הייתה מנכ"לית, בעוד שאביה ניהל חברות סטארט-אפ. היא החלה ללמוד ריקוד ושירה כשהייתה בת שנתיים. בגיל שמונה, היא קיבלה עבודה בראיונות בין סרטים מצוירים ברשת הטלוויזיה WB. יש לה חגורה שחורה בטאקוונדו.

היא הצהירה שהיא "חצי יהודייה".

## קריירה
הופעת הבכורה של טורסאני בטלוויזיה הייתה בגיל תשע כשהיא הנחתה את *[[Kids' WB]]* עבור KBWB של סן פרנסיסקו (ערוץ 20). היא השתתפה בסרט המקורי של ערוץ דיסני, *Going to the Mat*. הקרדיטים האחרים שלה בטלוויזיה כוללים הופעות אורח ב-*Even Stevens*, "ג'אג", ''ER'', "טירוף בבית", "מלקולם באמצע", "משפחה בהפרעה", "שליחות קטלנית: יומני שרה קונור" ו-*[[CSI]]*. במאי 2008, טורסאני לוהקה לתפקיד זואי גרייסטון בסדרה "קפריקה" של Syfy, ספין-אוף מקדים של "בטלסטאר גלקטיקה", שעלה לראשונה ב-2009.

ב-2009, נודע ברולינג סטון שהיא לוהקה לגלם את ליטה פורד ב"הנמלטות", סרט ביוגרפי על להקת בנות מסוגת הפאנק (punk) באותו השם. מאוחר יותר דיווח שפורסם בווראייטי שזו הייתה סקוט טיילור-קומפטון שתגלם את פורד. בשנת 2010, טורסאני הוצגה בתור הנערה של "מקסים". בשנת 2013, טורסאני כיכבה בסדרת הרשת הקומית "בעלים", ששודרה לראשונה ב-13 בספטמבר 2011.

בשנת 2016, היא השתתפה בחמישה פרקים של "המפץ הגדול", וגילמה את התפקיד של הברמנית והתסריטאית השאפתנית, קלייר.

טורסאני חיה עם הפרעה דו-קוטבית ובעקבות כך פתחה את הפודקאסט הנלווה, *EmotionAL Support with Alessandra Torresani*.

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה יהודיות אמריקאיות
קטגוריה:שחקניות ילדות אמריקאיות
קטגוריה:אמריקאיות שנולדו ב-1987
בן וולף

**בנג'מין אריק וולף** (באנגלית: **Benjamin Eric Woolf**; 15 בספטמבר 1980 – 23 בפברואר 2015) היה שחקן קולנוע וטלוויזיה אמריקאי.

הוא ידוע בתפקידיו בעונה הראשונה והרביעית של סדרת האנתולוגיה "אימה אמריקאית", שבהן שיחק את תדיאוס מונטגומרי ומיפ, בהתאמה. הוא היה גם גנן.

## ראשית חייה
וולף נולד ב-15 בספטמבר 1980, בפורט קולינס, קולורדו, בארצות הברית, להורים ניקולס וולף ולסופרת מרסי לואיקארט. הוא גדל בפיירפילד, איווה. הוא עבר עם משפחתו לסנטה ברברה ב-1999, שם היה שחקן ביליארד פעיל בליגה, שחקן תיאטרון אלתור וחובב קריוקי. הוא קיבל תואר בחינוך לגיל הרך בסיטי קולג'.

בהמשך לכך, הוא עבר להוליווד כדי להגשים את חלומו להיות שחקן.

## קריירה
בשנת 2002, וולף החל את קריירת המשחק שלו בסרט המוזיקלי "טאפ". וולף הופיע בסרטים *Dead Kansas*, "הרוע שבפנים", *Haunting Charles Manson* ו- *Woggie*.

עם זאת, נודע וולף בתפקידיהם של תדיאוס מונטגומרי ומיפ בסדרת הטלוויזיה "אימה אמריקאית".

על אהבתו להוראה, אמר וולף, "כשאתה עם ילדים, אתה די חי בעולם אחר שאין לו כללים. זה יותר דמיון".

## חיים אישיים
וולף אובחן עם גמדות יותרת המוח בגיל צעיר. בשיאו, הגיע לגובה של 1.32 מטרים בסך הכול.

## מותו
וולף נפטר ב-23 בפברואר 2015, בגיל שלושים-וארבע משבץ מוחי כתוצאה מפגיעת ראש שספג בתאונת דרכים בעת שחצה את הכביש. הוא נפגע ממראת הצד של מכונית חולפת, בלוס אנג'לס, קליפורניה.

וולף נפטר מאוחר יותר במרכז הרפואי סידרס-סיני שנמצא בלוס אנג'לס.

שבועיים לפני מותו זכה וולף להוקרה במוסקבה על תרומתו לז'אנר האימה בטקס פרסי סרטי האימה הרוסיים.

## קישורים חיצוניים
* 

* 

## הערות שוליים

קטגוריה:שחקנים נמוכי קומה
קטגוריה:הרוגי תאונות דרכים
קטגוריה:אמריקאים שנולדו ב-1980
קטגוריה:אמריקאים שנפטרו ב-2015
תרבות קבוצה X

[ממוזער|שמאל|220px|כתר מלכותי מהתקופה הפוסט-מרואית והקדם-נוצרית של נוביה. הוא נמצא ב[בלאנה  על ידי וולטר בריאן אמרי  בקבר 118.]]
**תרבות קבוצה X** (בערך 300–600 לספירה) הייתה תרבות נובית עתיקה שהתקיימה בנוביה התחתונה. חפירות בבתי קברות גילו שהתרבות השתרעה מהדודקשואינוס  בצפון ועד לדלגו  בדרום.

## חפירות
בהיעדר הגדרה היסטורית מדויקת יותר, טבע ג'ורג' אנדרו רייזנר את המונח תרבות קבוצה X. סוג אנונימי זה של טרמינולוגיה הוחלף במונח **תרבות בלאנה** בעקבות הגידול בידע וממצאים חדשים בקוסטול  ובלאנה כפי שהוצע על ידי ברוס טריגר .

לפי האגיפטולוגים קית' סייל (Keith Seele) וברוס וויליאמס (Bruce Williams), הקברים של קבוצה X הן עדות לאבולוציה של הקברים המרואיים המוקדמים יותר לאלה בבלאנה, שמקורם היה בעיקר נובי יחד עם רוב הפריטים שנמצאו בתוכם. בקבר מלכותי אחד התגלתה מלכה, מלווה בשבעה עשר קורבנות אדם. קבר מלכותי אחר הכיל גופה של אדם, ככל הנראה מלך, עם מנחות של מזון ומשקאות ופריטים אישיים שלו, כגון כתר, משחק לוח וכלי נשק.

## גלריה

Saddle, Nubia, Qustul, Cemetery L, Noubadian, X-Group culture, c. 375 AD, described as the world's oldest known saddle to use a frame - Oriental Institute Museum, University of Chicago - DSC08071.JPG|אוכף עם מסגרת, 375 לספירה בקירוב.
Sandals, Qustul, Nubia, Cemetery Q, Area QC, tomb 49, Early X-Group, 370-410 AD, leather - Oriental Institute Museum, University of Chicago - DSC08069.JPG|סנדלים מקוסטול, 370–410 לספירה בקירוב.
Nubian pottery, Lower Nubia, Prague Kinsky, 141813.jpg|כלי חרס מקבורת קבוצה X, ואדי קיטנה (Wadi Qitna) ודרום קלאבשה (Kalabsha).


## קישורים חיצוניים

## הערות שוליים

קטגוריה:מצרים: תרבויות ארכאולוגיות
קטגוריה:ארכאולוגיה נובית
כרונוסטרטיגרפיה

**כרונוסטרטיגרפיה** היא ענף הסטרטיגרפיה החוקר את גילאי שכבות הסלע ביחס לזמן.

מטרת הכרונוסטרטיגרפיה היא לארגן את רצף היווצרות המשקעים ומשך ההיווצרות של כל הסלעים בתוך אזור גאולוגי, ובסופו של דבר, את כל התיעוד הגאולוגי של כדור הארץ.

המינוח הסטרטיגרפי הסטנדרטי הוא מערכת כרונוסטרטיגרפית המבוססת על מרווחי זמן פלאונטולוגיים המוגדרים על ידי מכלולי מאובנים מוכרים – ביוסטרטיגרפיה. מטרת הכרונוסטרטיגרפיה היא לקבוע גיל משמעותי למרווחים וממשקים אלה של מכלול המאובנים.

## מתודולוגיה
הכרונוסטרטיגרפיה מסתמכת במידה רבה על גאולוגיה איזוטופית וגאוכרונולוגיה כדי לתארך יחידות סלע מוכרות ומוגדרות המכילות את מכלול המאובנים הספציפיים המוגדרים על ידי המערכת הסטרטיגרפית. בפועל, קשה לתארך באופן איזוטופי את רוב המאובנים וסלעי המשקעים באופן ישיר, ולכן יש לבצע אומדנים על מנת להגיע לגיל המשקף את תחילת התקופה הגאולוגית.

המתודולוגיה בה נעשה שימוש נגזרת מעקרון הסופרפוזיציה בגאולוגיה ומעקרונות היחסים הרוחביים והמצטלבים.

כיוון שסלעי יסוד מתהווים במרווחי זמן ספציפיים והם מיידיים בקנה מידה גאולוגי, ומכיוון שהם מכילים מכלולי מינרלים אשר ניתן לתארך בצורה מדויקת בשיטות איזוטופיות, בניית כרונוסטרטיגרפיה מסתמכת במידה רבה על סלעי יסוד פלוטוניים וסלעי יסוד אקסטרוסיביים.

סלע אקסטרוסיבי הוא סלע וולקני שמקורו במאגמה חמה מתוך כדור הארץ הזורמת החוצה אל פני השטח כלבה או מתפוצצת בעוצמה לאטמוספירה ונופלת בחזרה כפירוקלסטים או טוף. לעומת זאת, סלע פלוטוני (חודרני, אינטרוסיבי) הוא סלע שנוצר על ידי מאגמה שמתקררת מתחת לפני השטח.

התמרה, המקושרת לעיתים קרובות עם העתקים, עשויה לשמש גם לתיארוך מרווחי משקעים בעמודה כרונוסטרטיגרפית. לעיתים ניתן לתארך סלעים מטמורפיים, וזה עשוי לתחום את התיארוך של גיל השכבה הגאולוגית. לדוגמה, אם שכבה המכילה מאובני גרפטוליטים (אורגניזמים מאמצע תור הקמבריון) מונחת על תשתית גבישית בשלב מסוים, תיארוך התשתית ייתן את הגיל המרבי של מכלול המאובנים הזה.

תהליך זה דורש מידה ניכרת של מאמץ ובדיקה של קשרי שטח ותאריכי גיל. למשל, ייתכנו מיליוני שנים רבות בין היווצרות שכבה לבין היווצרות הסלע שחדר אותה. אומדן הגיל חייב להיות בהכרח בין הסלע החודרני העתיק ביותר במכלול המאובנים לבין הסלע הצעיר ביותר עליו נשען מכלול המאובנים.

## יחידות
יחידות כרונוסטרטיגרפיות, עם דוגמאות:
* אאונותמה – eonothem – פנרוזואיקון
* ארתמה – erathem – פלאוזואיקון
* מערכת – אורדוביק
* סדרה – אורדוביק עליון
* במה – אשגיל

## הבדלים מגאוכרונולוגיה
אין לבלבל בין יחידות גאוכרונולוגיות וכרונוסטרטיגרפיות. יחידות כרונוסטרטיגרפיות הן חומר גאולוגי, ולכן נכון לומר שמאובנים מהמין טירנוזאורוס נמצאו בסדרת הקרטיקון העליון. יחידות גאוכרונולוגיות הן פרקי זמן ומקבלות את אותו השם כמו יחידות סטרטיגרפיות סטנדרטיות אך הן מחליפות את המונחים עליון/תחתון במונחים מאוחר/מוקדם. לפיכך נכון גם לומר שטירנוזאורוס חי בתקופת הקרטיקון העליון.

כרונוסטרטיגרפיה היא ענף חשוב של הסטרטיגרפיה מכיוון שמתאמי הגיל הנגזרים באמצעותה הם חיוניים לשם יצירת מפה וכרונולוגיה באמצעות חתכים מדויקים של הארגון המרחבי של סלעים ולשם הכנת שחזורים פלאוגאוגרפיים מדויקים.

## ראו גם
* כרון
* גאוכרונולוגיה

## קישורים חיצוניים

## הערות שוליים

קטגוריה:סטרטיגרפיה
קטגוריה:כרונולוגיה
קטגוריה:גאולוגיה
קטגוריה:תקופות גאולוגיות
קטגוריה:גאוכרונולוגיה
גשר הארכיבישוף

**גשר הארכיבישוף** (בצרפתית: ** Pont de l'Archevêch**) הוא גשר שנבנה ב-1828 בפריז, מעל נהר הסן ומחבר את האי איל דה לה סיטה (ב) עם הרובע החמישי של פריז המשתרע מדרום לאי. זהו גשר הצר ביותר בפריז למעבר רכב.

## ההיסטוריה של הגשר
הגשר נבנה ב-1828 על ידי המהנדס Plouard כחלופה לגשר תלוי שהיה ליד האינווליד ונהרס. הגשר נבנה מאבנים כשאורכו 68 מטר ורוחבו 17 מטר (מתוכם 11 מטר בשימוש לרכב, רוכבי אופניים והולכי רגל). הגשר נשען על שני בסיסים שנבנו בתוך הסן והוא כולל שלוש קשתות כשמפתח הקשת המרכזית הוא 17 מטר ומפתח הקשתות הצדדיות 15 מטר כל אחת.

מהגשר נשקפת כנסיית נוטרדאם.

הגשר נקרא על שם מוסד הארכיבישופות של פריז  שהתקיים בבניין מדרום לקתדרלה.

## מנעולי האהבה
בסביבות 2008 החל להשתרש המנהג של זוגות אוהבים לתלות "מנעולי אהבה" על גשרי פריז כדי להביע את אהבתם. הגשרים המרכזיים בו התמקדה פעילות זו היו גשר האמנויות וגשר סולפרינו .

ב-2014, בעקבות התמוטטות המעקה בגשר האומנויות בגלל משקל המנעולים, החליטה עיריית פריז לאסור תליית מנעולים על שני גשרים אלו והזוגות החלו לתלות את מנעולי האהבה שלהם על גשר הארכיבישוף השכן.

ב-2015 הורתה העירייה להסיר את מנעולי האהבה גם מגשר הארכיבישוף ולמנוע חיבור מנעולים נוספים על ידי הצמדת לוחות זכוכית מחוסמת למעקות. המתכת שנאספה, במשקל של כ-20 טון, נמכרה למחזור ותמורתה הועברה למשפחות פליטים.

## הגשר באמנות
הגשר שימש כאתר צילום וכרקע במספר סרטים כמו איש הנצח (1986), ארסן לופן (2004), עלובי החיים (2012) ועוד.

## גלריה

קובץ:Charles Meryon- Abside de Notre Dame.jpg|תחריט של גשר הארכיבישוף מ-1850 כשקתדרלת נוטראדם ברקע (על ידי צ'ארלס מריון )
קובץ:Édouard Baldus, Notre-Dame (Abside), 1860s - Metropolitan Museum of Art.jpg|צילום של הגשר מ-1860 למרגלות הנוטרדם (על ידי הצלם אדוארד בלדוס (Édouard Baldus))
קובץ:Cadenas mis en Seine (9377284309).jpg|מנעולי האהבה על מעקה הגשר (צולם לפני 2015 מכיוון שאז החל פרויקט ניקוי מעקות הגשר ממנעולים)
קובץ:Plaque Pont Archevêché - Paris IV (FR75) - 2021-06-05 - 1.jpg|השלט של הגשר
קובץ:Paryz, Notre Dame, fot Ivonna Nowicka (149).jpg|צילום של הגשר מראש קתדרלת נוטראדם
 

## ביאורים

## לקריאה נוספת

* Félix Lazare et Louis Lazare, Dictionnaire historique des rues et monuments de Paris [en] 1855 : avec les plans des 48 quartiers, Maisonneuve & Larose, 2003, 796 p. ( et 2-86877-184-X) 


## קישורים חיצוניים

*	גשר הארכיבישוף, באתר structurae.net
*	תמונות של גשר הארכיבישוף, באתר paris1900.lartnouveau.com
*	גשר הארכיבישוף, באתר parisjetaime.com

## הערות שוליים

ארכיבישוף
קטגוריה:הרובע החמישי של פריז
קטגוריה:הרובע הרביעי של פריז
קטגוריה:פריז: מבנים היסטוריים
חזום חזום

**חזום חזום** (1948 – 4 באוקטובר 2024) היה כדורגלן ישראלי אשר שיחק בעמדת הקשר בקבוצות אחדות, ומזוהה בעיקר עם הפועל פתח תקווה, שבה שיחק בסוף שנות ה-60 ותחילת שנות ה-70, ועם הפועל יהוד, שבה שיחק כ-7 עונות וזכה בגביע של 1981/1982.

## קריירה
חזום נולד ב-1948, והתחיל לשחק בקבוצת הנוער של הפועל פתח תקווה באמצע שנות ה-50, ולאחר מכן בהיותו בגיל 17, עלה לקבוצה הבוגרת, בשנת 1966. חזום שיחק בבוגרים של הפועל פתח תקווה בתפקיד הקשר, והיה שותף לסגנות הקבוצה בעונת 1965/1966 בליגה הלאומית, ובעונה הכפולה של 1966/1968, אז הייתה הקבוצה בסוף תור הזהב שלה ונחשבה לחזקה, אך לא הצליחה לזכות בתארים. בהמשך עבר להפועל רמת גן להשאלה למשך עונה אחת, וחזר לקבוצותו הפועל פתח תקווה לחצי עונה נוספת. ב-1972 החליט לעזוב את ישראל ולשחק בקבוצת גרמיסטון קולינס בדרום אפריקה, שם שיחק מספר עונות, כשבין לבין חזר ב-1973, להתגייס לצה"ל בתור טנקיסט במלחמת יום הכיפורים. בהמשך עבר עוד מספר קבוצות אחרות בדרום אפריקה, עד שחזר בעונת 1976/1977 בליגה הלאומית להפועל יהוד שהייתה העולה הטרייה לליגה הלאומית דאז.

ב-1982 זכה עם יהוד בתואר הראשון והיחיד שלה עד היום, גביע המדינה בכדורגל לעונת 1981/1982. ב-1984 עבר למכבי לזרוס חולון איתה נלחם על העלייה מליגה א' לליגה הארצית (הליגה השנייה דאז), אולם ב-1985 חזר להפועל יהוד. בסוף שנות ה-90 הוסיף לשחק בקבוצות קטנות מליגות נמוכות כדוגמת גבעת שמואל בה שיחק ב-1990 ולאחר מכן תלה את הנעליים.

חזום חזום נפטר ב-4 באוקטובר 2024, בגיל 76, בבית החולים איכילוב שבתל אביב.

## קישורים חיצוניים

* חזום חזום בדף השחקן שלו באתר המועדון הפועל פתח תקווה

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:פתח תקווה: כדורגלנים
קטגוריה:כדורגלני הפועל פתח תקווה
קטגוריה:כדורגלני הפועל רמת גן
קטגוריה:כדורגלני הפועל יהוד
קטגוריה:אישים הקבורים בבית הקברות סגולה
קטגוריה:ישראלים שנולדו ב-1948
קטגוריה:ישראלים שנפטרו ב-2024